มันเป็นเมื้อกๆอะค่ะมันใช้ตกขาวหรือป่าวค่ะ (มีรูปแต่ลงรูปไม่ได้)ไม่เคยเป็นมาก่อนเลยค่ะ
สวัสดีค่ะ ตกขาวคืออาการที่มีเมือกเหลวไหลออกมาจากช่องคลอดของผู้หญิงโดยไม่ใช่เลือดประจำเดือน เมือกนี้ถูกขับออกจากปากมดลูกมายังช่องคลอด เพื่อสร้างความชุ่มชื้นให้บริเวณช่องคลอดและช่วยป้องกันการติดเชื้อภายในช่องคลอด โดยตกขาวปกติจะมีสีขาวหรือใส และไม่มีกลิ่นเหม็นหากมีตกขาวที่ลักษณะผิดไปจากที่กล่าวมา อาจเป็นตกขาวผิดปกติ ซึ่งอาจเกิดจากช่องคลอดติดเชื้อ หรือ แพ้สารที่ก่อให้เกิดความระคายเคืองที่ใช้บริเวณช่องคลอดหรืออวัยวะเพศการดูแลตัวเองเบื้องต้น ไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์ควรรีบไปพบสูตินรีแพทย์ หากคันช่องคลอดมาก ตกขาวมีเลือดปน บวมและปวดช่องคลอดหรือปากช่องคลอดมาก มีเลือดออกผิดปกติจากช่องคลอด ปัสสาวะแสบขัดหรือปนเลือด